Überall da wagt's der Dialäkt, üse Verstand i Bewegig z setze, dass mer grad ds Gägeteil gspüre vo däm, wo d Wort für gwöhnlech usdrücke - oder hättet dihr d Chelti vom Schnee scho je mit der Liebi verbunde? 's isch wi Disharmonien i der moderne Musik, wo grad juscht d Harmoniemüglechkeite im Hörer wecke! Chunt da nid den eltere vo üüs zum Schluss das Liebesgedicht vo der Elsie Attenhofer im «Cabaret Cornichon» vo 1937 z Sinn, wo so ironisch-lischtig üsi sprachleche Gfüelsproblem ufddeckt het?